Dixon Entrance

Dixon Entrance (fransk: Entrée Dixon, haida: Seegaay) er et sund i Nord-Amerika som skiller Alexanderøyene i Alaska i nord fra øya Graham i øygruppen Haida Gwaii i Britisk Columbia i sør. Den internasjonale maritime grenselinjen som går gjennom sundet mellom USA og Canada er omdiskutert.The World Factbook, Canada . Transnational Issues. Besøkt 3. september 2014.  

Sundet har innløp mellom Kapp Muzon på øya Dall og øya Langara like nord for Graham, og strekker seg østover til det kanadiske fastlandet. Det er en del av en innaskjærs seilingsrute for skip langs Nord-Amerikas stillehavskyst, og markerer også den østlige overgangen mellom Stillehavet og Alaskabukta.Geographic Names Information System, Feature Detail Report for: Gulf of Alaska. Besøkt 3. september 2014.  Fra sundet fortsetter stredene Clarence i nordlig retning og Hecate sørover.

Sundet har navn etter George Dixon, som var kaptein i den britiske marinen.Geographic Names Information System, Feature Detail Report for: Dixon Entrance. Besøkt 3. september 2014.  

 Referanser 

 Eksterne lenker 
 Canada's Unresolved Maritime Boundaries

Kategori:Sund i Canada
Kategori:Sund i Alaska
Kategori:Stillehavet
Kategori:Beringhavet
Kategori:Omstridte områder